Päeva juht Imbi Paju räägib koos ajaloolastega enda ja ja kirjanik Sofi Oksaneni poolt  koostatud artiklite kogumikust "Kõige taga oli hirm". Filmitoas saab vaadata Imbi Paju viimast dokumentaalfilmi "Soome lahe õed". Õieterapeut ja taimetark Mercedes Merimaa räägib oma teest taimede väeni ja tervislikust toitumisest.  Muusikalisi vahepalu akordionil pakub Jüri Visnapuu.  Maili Vesiko-Liinev Eesti lugemisühingust viib täiskasvanud koos lastega lugemispessa ja annab täiskasvanutele nõu, kuidas lapsi lugema innustada. Lastele on lugemispesa avatud kogu päeva jooksul, seal saab mängida,  lugeda ja ise raamatuid illustreerida. Lugemispessa on oodata ka üllatuskülalisi.  Raamatuküla päeval on kohal kirjastused, kes müüvad sõbrahinnaga raamatuid.  Päeva lõpetab Väike-Maarja rahvateater.  Raamatupäeva üritused on kõik tasuta.  Võtikvere on Eesti kirjaniku ja filmitegija Imbi Paju koduküla, kus ta on korraldanud raamatulaata ja kirjanduslikku vestluspäeva alates aastast 1999.